Jautrīte Jukna

Dr. biol. Jautrīte Jukna (1932—1980) bija latviešu bioloģe, botāniķe, speciāliste pļavu ekoloģijā, Latvijas floras, veģetācijas (augāja) un augu sistemātikas izpētē. Strādājusi LPSR ZA Bioloģijas institūta Botānikas laboratorijā.

Dzīvesgājums 

Dzimusi 1932. gada 5. februārī Rīgā Jāņa un Elzas Juknas (dzimušas Bariss) ģimenē. Mācījusies Čiekurkalna 10. pamatskolā, 1950. gadā beigusi Rīgas 11. vidusskolu. 1956. gadā absolvējusi Latvijas Valsts Universitātes Bioloģijas fakultāti. Vienu gadu strādājusi par skolotāju Liepkalnes 7-gadīgajā skolā, 1957. gadā uzsākusi darbu LPSR ZA Bioloģijas institūta Botānikas laboratorijā.
 
Botānikas laboratorijā J. Jukna strādāja bioloģijas zinātņu doktores un LPSR ZA korespondētājlocekles Gali Sabardinas vadībā Latvijas dabīgo pļavu un ganību veģetācijas (fitocenoloģijas) un ekoloģijas izpētē. 1967. gadā J. Jukna ieguva Bioloģijas zinātņu kandidāta grādu, aizstāvot disertāciju par molibdēna nozīmi Latvijas dabīgo pļavu fitocenozēs.

1973. gadā, kad laboratorijas vadību pārņēma Laima Tabaka, J. Jukna iesaistījās Botānikas laboratorijas pētījumos par Latvijas floru un augu sistemātiku, kā arī pētīja īpaši aizsargājamo augu sugu izplatību un dabas lieguma "Lielie Kangari" floru. Par brošūru "Ko vēstī Lielie Kangari", kas izdota 1979.gadā sērijā "Daba un mēs", J. Jukna apbalvota ar Vissavienības Zinību biedrības diplomu par labāko populārzinātnisko publikāciju. Latvijas Botāniķu biedrības biedre kopš 1965. gada.

Viņas savāktais ziedaugu un paparžaugu herbārijs glabājas LU Bioloģijas institūta Botānikas laboratorijas herbārijā (herbārija starptautiskais kods — LATV).

Jautrīte Jukna mirusi 1980. gada 22. augustā Rīgā.

Darbi 
 Sabardina G., Jukna J. Dažu savvaļas pļavu augu izplatība atkarībā no augsnes pH. Bioloģijas institūta Raksti, 18.sēj., LPSR ZA, Rīga, 1960.
 Юукна Я. Изменение урожая и ботанического состава естественного луга под влиянием молибдена. Растительность Латвийской ССР,4, Рига, 1964.
 Юукна Я. Изменение содержания молибдена в pастениях природного луга. Zinātņu Akadēmijas Vēstis, 8, Rīga, 1965.
 Юукна Я. Обеспеченность молибденом почв различных типов естественных лугов Латвийской ССР. Zinātņu Akadēmijas Vēstis, 10, Rīga, 1966.
 Sabardina G., Jukna J. Botāniska ekskursija uz pļavu. Rīga, 1967.
 Сабардина Г. , Юкна Я. Распространение и участие в травостое видов луговых растений на почвах с различным содержанием молибдена. Известия Академии Наук Латвийской ССР, No 6. Рига, 1968.
 Сабардина Г., Фатаре И., Эглите З., Юкна Я. Выявлени е индикационного значения отдельных видов луговых растений как показателей химизма почвы. Теоретические вопросы фитоиндикации. Ленинград, 1971.
 Сабардина Г., Фатаре И., Юкна Я. Экологическая характеристика отдельхых видов луговых растений Латвийской ССР. Проблемы биогеоценологии и ботанической географии. Ленинград,1973.
 Eglīte Z., Jukna J. Latvijas PSR Pavasara ziedaugi. Rīga, 1974.
 Биркмане К., Юкна Я. Видовой состав флоры. Флора и растительность Латвийской ССР, Приморская низменность. Рига, 1974.
 Биркмане К., Клявиня Г., Табака Л., Талла Б., Юкна Я. Видовой состав флоры. Флора и растительность Латвийской ССР, Курземский геоботанический район. Рига, 1977.
 Jukna J. Ko vēstī Lielie Kangari. Rīga, 1979.
 Клявиня Г., Плотниекс М., Табака Л., Талла Б., Юкна Я. Структура флоры геоботанического раиона. Флора и растительность Латвийской ССР. Северо-восточный геоботанический район. Рига,1979.
 Jukna J. Retu augu jaunas atradnes. Retie augi un dzīvnieki. Rīga, 1980.
 
Rakstījusi arī Хорология флоры ЛССР.

Atsauces

Ārējie avoti 
 Latvijas Nacionālais arhīvs. Latvijas valsts arhīvs. Fonds: LR Izglītības un zinātnes min. LU Bioloģijas institūts. 2367-2-107
 Enciklopēdija Latvijas Daba, 6.sēj. Preses nams, Rīga, 1998.

1932. gadā dzimušie
1980. gadā mirušie
Latvijas biologi
Botāniķi
Latvijas Universitātes absolventi